Source: https://domov.sme.sk/c/20108960/batovi-vnuci-sa-pre-slovenske-rozhodnutia-obratia-na-europsky-sud.html
Timestamp: 2017-05-27 08:17:17+00:00
Document Index: 806958

Matched Legal Cases: ['súd ', 'súd\n', 'súd ', 'súd ', 'súd ', 'súd ', 'súd ']

Baťovi vnuci sa pre slovenské rozhodnutia obrátia na európsky súd - domov.sme.sk
Zobraziť všetky sekcie Baťovi vnuci sa pre slovenské rozhodnutia obrátia na európsky súd
Advokáti dedičov považujú dôvody odmietnutia ich ústavnej sťažnosti za neuveriteľné. 4. mar 2016 o 11:56 SITA
Vnuk Jána Antonína Baťu John Nash.(Zdroj: Archív SME - Vladimír Šimíček)Písmo:A-|A+614BRATISLAVA. Štyria vnuci Jána Antonína Baťu po doručení písomného rozhodnutia Ústavného súdu SR, ktorý odmietol ich sťažnosť na postup slovenských súdov, sa rozhodli obrátiť na Európsky súd pre ľudské práva (ESĽP).Uvádza sa to v tlačovej správe, ktorú agentúre SITA poskytli advokáti rodiny.Potomkovia zlínskeho veľkopodnikateľa žiadajú na Slovensku zrušenie rozsudku Národného súdu v Prahe voči Jánovi Antonínovi Baťovi. Na základe toho by potom mohli žiadať náhradu za znárodnený majetok, mohlo by ísť o miliardy eur.Na Ústavný súd sa rodina obrátila po tom, čo bratislavský krajský súd zrušil rozhodnutie Okresného súdu Bratislava I. Okresný súd v apríli 2013 anuloval rozsudok Národného súdu v Prahe, ktorý v neprítomnosti odsúdil Jána Antonína Baťu na 15-ročný trest väzenia a rozhodol o prepadnutí jeho majetku.
Rodina Baťovcov na základe toho požiadala slovenské ministerstvo financií o vysporiadanie za znárodnený majetok. Minister financií Peter Kažimír podal sťažnosť proti rozhodnutiu okresného súdu a tak o veci rozhodoval bratislavský krajský súd.Prečítajte si tiež:
Prečítajte si tiež: Baťovci od štátu žiadajú náhradu, znárodnili im majetok za miliardy Baťovi dediči s postupom súdu nesúhlasili a obrátili sa na ÚS SR, lebo podľa nich bolo porušené ich základné právo na spravodlivý proces a prístup k súdu a žiadali vrátiť vec na nové prerokovanie. Ústavný súd sťažnosť Baťovcov v decembri minulého roka odmietol pre nesplnenie zákonom predpísanýchČeskí advokáti časti dedičov považujú dôvody odmietnutia ich ústavnej sťažnosti za neuveriteľné. „Vyčítali nám formálne nedostatky plnej moci a absenciu spolupracujúceho slovenského advokáta, bez toho, aby nás k odstráneniu týchto domnelých nedostatkov najskôr vyzvali, tak, ako to súdy v týchto prípadoch robia a ako im to ukladá zákon,“ uvádza sa v tlačovej správe.
Brniansky advokát Robert Cholenský tento postup označil za „jednoznačnú šikanu a hľadanie zástupného dôvodu“. Druhý advokát rodiny Tomáš Pecina na margo rozhodnutia slovenského ÚS SR uviedol, že „celé je to tak evidentne účelové, že sa mu to nechce veriť“. Nechajte si posielať ranný prehľad najdôležitejších správ e-mailom